CELEX: 62021TN0728
Language: el
Date: 2021-11-05 00:00:00
Title: Υπόθεση T-728/21: Προσφυγή-αγωγή της 5ης Νοεμβρίου 2021 — LW κατά Επιτροπής

10.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/38
            
         
      Προσφυγή-αγωγή της 5ης Νοεμβρίου 2021 — LW κατά Επιτροπής
      (Υπόθεση T-728/21)
      (2022/C 11/53)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: LW (εκπρόσωποι: L. Levi και N. Flandin, δικηγόροι)
      
         Καθής-εναγόμενη: Ευρωπαϊκή Επιτροπή
      
         Αιτήματα
      
      Η προσφεύγουσα- ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής-εναγομένης περί μετακίνησης της προσφεύγουσας-ενάγουσας σε διαφορετική θέση εργασίας εντός της ίδιας μονάδας·
               
            
                  —
               
               
                  επίσης, εφόσον καταστεί αναγκαίο, να ακυρώσει την προσβαλλόμενη απόφαση της καθής-εναγομένης με την οποία απορρίφθηκε η διοικητική ένσταση την οποία υπέβαλε η προσφεύγουσα-ενάγουσα κατά της απόφασης μετακίνησης·
               
            
                  —
               
               
                  να επιδικάσει χρηματική ικανοποίηση της ηθικής βλάβης την οποία υπέστη η προσφεύγουσα-ενάγουσα, και
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής η προσφεύγουσα-ενάγουσα προβάλλει έξι λόγους.
      
                  1.
               
               
                  Με τον πρώτο λόγο προβάλλεται ότι η απόφαση μετακίνησης προκαλεί βλάβη στα έννομα συμφέροντα της προσφεύγουσας-ενάγουσας.
               
            
                  2.
               
               
                  Με τον δεύτερο λόγο προβάλλεται ότι η απόφαση μετακίνησης δεν λήφθηκε από την εν προκειμένω αρμόδια για τους διορισμούς αρχή.
               
            
                  3.
               
               
                  Με τον τρίτο λόγο προβάλλεται ότι η απόφαση μετακίνησης και η προσβαλλόμενη απόφαση λήφθηκαν κατά παράβαση του άρθρου 7, παράγραφος 1, του ΚΥΚ.
               
            
                  4.
               
               
                  Με τον τέταρτο λόγο προβάλλεται ότι η απόφαση μετακίνησης και η προσβαλλόμενη απόφαση παραβιάζουν την αρχή περί του καθήκοντος μέριμνας.
               
            
                  5.
               
               
                  Με τον πέμπτο λόγο προβάλλεται ότι η απόφαση μετακίνησης και η προσβαλλόμενη απόφαση εκδόθηκαν κατά παράβαση της υποχρέωσης αιτιολόγησης.
               
            
                  6.
               
               
                  Με τον έκτο λόγο προβάλλεται ελάττωμα της απόφασης μετακίνησης και της προσβαλλόμενης απόφασης λόγω σύγκρουσης συμφερόντων.